যুবরাজ সিংহের সঙ্গে সদ্য বিয়ে হয়েছে হ্যাজেল কিচের। নতুন ইনিংস শুরু করেছেন যুবি। বিয়ের পরেই জাতীয় দলের দরজা খুলে গিয়েছে তাঁর জন্য। বিরাট কোহলির নেতৃত্বাধীন  ভারতীয় দলে যুবি জায়গা পেয়েছেন। পুণেয় অনুষ্ঠিত প্রথম ম্যাচে যুবরাজের ব্যাট কথা বলেনি। দ্বিতীয় ম্যাচের দিকে তাকিয়ে পঞ্জাবতনয় স্বয়ং। সবাই বলছেন স্ত্রী-র জন্যই জাতীয় দলে প্রত্যাবর্তন ঘটল যুবরাজের। এ হেন যুবরাজের স্ত্রী হ্যাজেল কিচকে সবাই দেখেছেন ছবিতে। বলিউড এবং দক্ষিণী ছবিতে অভিনয় করতে দেখা গিয়েছে হ্যাজেলকে। কিন্তু যা সবাই জানেন না, তা হল, হলিউডি ছবিতেও অভিনয় করতে দেখা গিয়েছে হ্যাজেলকে। হলিউডের ছবি? কোন ছবিতে অভিনয় করেছেন হ্যাজেল? নাম শুনলে চমকে যাবেন। ‘হ্যারি পটার অ্যান্ড দ্য ফিলোজফারস স্টোন’, ‘হ্যারি পটার অ্যান্ড দ্য চেম্বার অফ সিক্রেটস’এবং হ্যারি পটার অ্যান্ড দ্য প্রিজনার অফ আজকাবন’— হ্যারি পটারের সিরিজে অভিনয় করতে দেখা গিয়েছে। ছবিতে হ্যারি পটারের বন্ধুর ভূমিকায় দেখা গিয়েছিল হ্যাজেল কিচকে। এই তথ্য অনেকেরই জানা নেই।